Krydset ved Hobrovej, Over Kæret og Skelagervej er et af de mest ulykkesprægede kryds i Aalborg Kommune. Derfor tager kommunen nu konsekvensen og ombygger det, så krydset bliver mere sikkert. Krydset skal udvides med flere vognbaner. Den venstresvingende trafik afvikles med eget grønt lys uden modkørende trafik, mens venstresvingsbaneren på Hobrovej og Over Kæret bliver tosporede, da det er de mest belastede. Ombygningen går i gang mandag i uge 36 og forventes at vare året ud. Den bliver delt op i to etaper for at genere trafikken mindst muligt. Men det er ikke kun bilisterne, der må indfinde sig med, at krydset bliver lidt mere besværligt at komme i gennem. I forbindelse med arbejdet vil cykelstier og fortove også blive afspærrede. Aalborg Kommune opfordrer trafikanter til at køre hjemmefra i god tid eller køre en helt anden rute end normalt. Endvidere opfordres til helt at undgå krydset i morgen- og eftermiddagstimerne, da der på de tidspunkter er størst risiko for forsinkelser.

Opsummering:
Aalborg Kommune går i næste uge i gang med at ombygge det trafikerede kryds for at afhjælpe trængslen og undgå ulykker.